
CAB. I. 

AYNS y toshiaght chroo Jee niau as 
thalloo. 

2 As va'n thalloo gyn cummey, as feayn ; 
as va dorraghys er eaghtyr y diunid: as ren 
spyrryd Yee gleashagh er eaghtyr ny ush- 
taghyn. 

3 As dooyrt Jee, Lnig da soilshey 've ayn : 
as va soilshey ayn. 

4 As honnick Jee yn soilshey dy row eh 
mie : as ren Jee scarrey yn soilshey veih yn 
dorraghys. 

5 As denmys Jee yn soilshey Laa, as y 
dorraghys denmys eh Oie : as y fastyr as y 
moghrey va'n chied laa. 

6 1 As dooyrt Jee, Lhig da aer ve eddyr 
ny ushtaghyn, as lhig eh scarrey ny ushtaghyn 
veih ny ushtaghyn. 

7 As chroo Jee yn aer; as scarr eh ny 
ushtaghyn fo yn aer, veih ny ushtaghyn er- 
skyn yn aer : as shen myr ve. 

8 As ren Jee genmys yn aer Niau : as va'n 
fastyr as y moghrey yn nah laa. 

9 f As dooyrt Jee, Lhig da ny ushtaghyn 
£o yn aer ve er nyn jaglym cooidjagh gys un 
voayl, as lhig da'n thalloo chirrym cheet 
rish ; as shen myr ve. 

10 As denmys Jee yn thalloo chirrym Ooir ; 
as chaglym cooidjagh ny ushtaghyn denmys 
eh Faarkaghyn : as honnick Jee dy row eh 
mie. 

1 1 As dooyrt Jee, Lhig da'n thalloo gym- 
myrkey faiyr, yn losserey ceau rass, as y 
billey gymmyrkey mess lurg e ghooghys, yn 
rass echey t'ayns hene er y thalloo, as shen 
myr ve. 

12 As ren y thalloo gymmyrkey faiyr, as 
losserey ceau rass lurg e ghooghys; as y billey 
tilgey mess, e rass t'ayns hene, lurg e ghoo- 
ghys : as honnick Jee dy row eh mie. 

15 As va'n fastyr as y moghrey yn trass laa. 

14 f As dooyrt Jee, Lhig da soilshaghyn 
ve ayns yn ayr fo niau, dy scarrey yn laa 
veih yn oie: as lhig daue ve son cowraghyn, 
as son imbaghyn, as son laghyn, as bleeantyn. 

15 As lhk: daue ve son soilshaghyn ayns 
yn aer fo niau, dy choyrt soilshey er y thal- 
loo: as shen myr ve. 

16 As chroo Jee daa hoilshey mooar; yn 
soilshey smoo dy reill yn laa, as yn soilshey 
sloo dy reill yn oie : chroo eh ny vollageyn 
myrgeddin. 



1 7 As hoie Jee ad ayns yn aer fo niau, dy 
choyrt soilshey er y thalloo. 

18 As dy reill harrish y laa, as harrish yn 
oie, as dy scarrey yn soilshey veih yn dor- 
raghys : as honnick Jee dy row eh mie. 

19 As va'n fastyr as y moghrey yn chiar- 
roo laa. 

20 f As dooyrt Jee, Lhig*da ny ushtaghyn 
gymmyrkey magh dy palchey yn cretoor 
snauee ayn ta bioys, as eeanlee nee getlagh 
erskyn yn ooir 'syn aer feayn foshlit fo 
niau. 

21 As ren Jee whaleyn mooarey y chroo, 
as dy-chooilley chretoor bio snauee, ren ny 
ushtaghyn gymmyrkey magh dy palchey lurg 
nyn ghooghys, as uy-chooilley eean skainagh 
lurg e ghooghys: as honnick Jee dy row eh 
mie. 

22 As vannee Jee ad, gra, Bee-jee messoil 
as jean-jee bishaghey, as Ihieen-jee ushtaghyn 
ny marrey, as lhig da ny eeanlee bishaghey 
er y thalloo. 

23 As va'n fastyr as y moghrey yn wheig- 
goo laa. 

24 IT As dooyrt Jee, Lhig da'n thalloo 
gymmyrkey yn cretoor bio lurg e ghooghys ; 
maase as cretooryn snauee as bei'shtyn y 
thallooin lurg nyn ghooghys : as myr shen ve. 

25 As chroo Jee be'ishtyn y thallooin lurg 
nyn ghooghys, yn maase lurg nyn ghooghys, 
as dy chooilley nhee ta snaue er yn ooir lurg 
e ghooghys : as honnick Jee dy row eh mie. 

26 1" As dooyrt Jee, Lhig dooin dooinney 
y chroo ayns y jalloo as y chaslys ain hene: 
as lhig da reill ve oc harrish eeastyn ny mar- 
rey, as harrish eeanlee yn aer, as harrish y 
maase, as harrish ooilley yn thalloo, as har- 
rish dy-chooilley nhee snauee t'er y thalloo. 

27 Myr shoh ren Jee dooinney y chroo 
ayns e chaslys hene. Ayns caslys Yee chroo 
eh eh : fyrrynagh as bwoirrynagh ren eh ad 
y chroo. 

28 As vannee Jee ad, as doo}Tt Jee roo, 
Bee-jee messoil, as jean-jee bishaghey, as 
jean-jee yn seihll magh lesh cummaltee, as 
reill-jee harrish : as ta pooar eu harrish eeas- 
tyn ny marrey, as harrish eeanlee yn aer, as 
harrish dy-chooilley nhee bio ta gleashagh 
er y thalloo. 

29 f As dooyrt Jee, Cur-mi-ner, ta mee 
er choyrt diu dy-chooilley losserey ta gym- 
myrkey rass, er" slane eaghtyr y thallooin, a* 

dy-chooilley villey ayn ta mess billey gym- 
myrkey rass: diuish vees eh son beaghey. 

50 As da ooilley beiyn y thallooin, as da 
ooilley eeanlee yn aer, as da dy-chooilley 
nhee ta snaue er yn ooir, ayn ta bioys, ta 
mee er choyrt dy-ehooilley losserey glass son 
beagliey: as myr shen ve. 

51 As honniek Jee dy-chooilley nhee v'eh 
er chroo as cur-my-ner ve feer vie. As va'n 
fastyr as y moghrey yn cheyoo laa. 

CAB. II. 

MYR shoh va ny niaughyn as y thalloo 
er nyn groo, as ooilley ny va ayndoo. 

2 As er y ehiaghtoo laa scuirr Jee veih 
yn obbyr v'eh er chroo ; as ghow eh fea er 
y ehiaghtoo laa veih ooilley e obbyr v'eh er 
chroo. 

5 As vannee Jee yn ehiaghtoo laa, as ren 
eh eh y chasherickey, er-y-fa dy nee er (y laa 
shen) v'eh er scuirr veih ooilley e obbyr va 
Jee er chroo, as er n'yannoo. 

4 f Shoh coontey jeh toshiaght ny niau- 
ghyn as y thalloo, tra v'ad er nyn groo, er y 
laa ren y Chiarn Jee yn thalloo as ny niaughyn 
y chroo, 

5 As dy-chooilley villey jeh'n vagher roish 
ray row ad er yn ooir, as ooilley lossreeyn 
y vagher roish ray daase ad ; son cha row yn 
Chiarn Jee foast er choyrt fliaghey er yn 
ooir, as cha row dooinney ayn dy laboragh 
y thalloo. 

6 Agh hrog kay seose veih yn thalloo, 
pen gushtaghey slane eaghtyr ny hooirey. 

7 As ren y Chiarn Jee dooinney y chroo 
ass joan ny hooirey, as held eh ayns ny stro- 
anyn echey ennal y vea; as haink dooinney 
dy ve ny annym bio. 

" 8 f As ren y Chiarn Jee soiaghey garey 
my-hiar ayns Eden : as ayns shen hug eh yn 
dooinney v'eh er chroo, 

9 As magh ass y thalloo hug y Chiarn Jee 
er dy-chooilley villey gaase ta pleasal da'n 
thooill, as mie son beaghey; yn billey dy vea 
myrgeddin t'ayns mean y gharey, as y billey 
dy hush tey jeh mie as sie. 

10 As roie awin trooid Eden dy ushtaghey 
yn gharey : as veih shen ve er ny reynn ayns 
kiare banglaneyn. 

1 1 Ta ennym yn chied awin Pison : shen 
eh ta combaasal slane cheer Havilah, raad ta 
airh. 

12 As ta airh y cheer shen mie; shen y 
raad ta'n bdellium, .as y chlagh onyx. 

15 As ennym y nah awin Gihon: yn awin 
cheddin ta combaasal slane cheer Ethiopia. 

14 As ennym y trass awin Hiddekel: eh 
ta roie shar lesh Assyria, As y chiarroo awin 
Euphrates. 

15 As ghow yn Chiarn Jee yn dooinney, 
as hug eh eh ayns garey Eden, dy obbraghey 
as dy reayll eh. 

16 As hug y Chiarn Jee sarey da'n dooin- 
ney, gra, Jeh mess ooilley biljyn y gharey 
foddee oo dy arryltagh gee : 



1 7- Agh jeh'n billey dy hushtey jeh mie as 
sie, cha negin dhyt gee: son er y laa ee-ys 
oo jeh, bee oo dy shickyr fo briwnys baase. 

18 f As dooyrt y Chiarn Jee, Cha vel eh 
mie yn dooinney dy ve ny lomarcan : neem's 
sheshey da son cooney cooie er e hon. 

19 As jeh'n ooir chroo yn Chiarn Jee 
ooilley beiyn y vagher as ooilley eeanlee yn 
aer, as hug eh lesh ad gys Adam, dasyn dy 
choyrt ennym orroo : as cre-erbee yn ennym 
hug Adam er dagh cretoor bio, shen va'n 
ennym echey. 

20 As hug Adam ennym er ooilley* n 
maase, as er eeanlee yn aer, as er ooilley 
beiyn y vagher: agh er son Adam, cha row 
cooney cooie er ny gheddyn. 

2 1 As hug y Chiarn Jee cadley trome dy 
huittym er Adam, as ren eh cadley: as 
ghow eh unnane jeh ny asnaghyn echey, as 
laanee eh seose yn eill 'syn ynnyd echey. 

22 As jeh'n asney, va'n Chiarn Jee er 
ghoaill ass dooinney, ren eh ben y chummey ; 
as hug eh lesh ee gys y dooinney. 

25 As dooyrt Adam, Shoh nish craue jeh 
my chraueyn, as feill jeh m'eill: bee ee en- 
myssit ben, er-yn-oyr dy row ee er ny ghoaill 
ass dooinney. 

24 Er-yn-oyr shoh faagee dooinney e ayr 
as e voir, as bee eh er ny lhiantyn gys e ven : 
as bee ad un eill. 

25 As v'ad ny neesht rooisht yn dooinney 
as even: as cha row oyr nearey orroo. 

CAB. III. 

NISH va'n ard-nieu ny s'croutagh na 
ooilley cretooryn y vagher va'n Chiarn 
Jee er chroo : as dooyrt eh rish y ven, Nee 
son dy vel Jee er ghra, Cha negin diu gee 
jeh dy-chooilley villey 'sy gharey? 

2 As dooyrt y ven rish yn ard men, Ta 
kied ain gee jeh mess biljyn y gharey : 

5 Agh jeh mess y villey t'ayns mean y 
gharey, ta Jee er ghra, Cha jean shiu gee 
jeh, ny bentyn rish, er aggie nyn maaish. 

4 As dooyrt yn ard-nieu rish y ven, Cha 
vow shiu dy-jarroo baase. 

5 Son ta fys ec Jee, er y laa nee shiu gee 
jeh, dy bee ny sooillyn eu foshlit : as dy bee 
shiu myr Jeeaghyn toiggal mie as sie. 

6 As tra honniek y ven dy row yn billey 
mie son beaghey : as aalin gys y thooill ; as 
billey dy ve er ny yeearree dy yannoo cree- 
ney: ghow ee jeh'n vess, as ren ee gee; as 
hug ee myrgeddin da e sheshey va maree, as 
ren eshyn gee. 

7 As va ny sooillyn oc ny-neesht er nyn 
vosley, as hoig ad dy row ad rooisht : as ren 
ad fee duillagyn figgagh cooidjagh, dy choo- 
daghey ad hene. 

8 As cheayll ad coraa yn Chiarn Jee goli 
trooid y gharey, ayns fynneraght y laa: as 
dollee Adam as e ven ad hene veih kion«? 
fenish y Chiarn Jee, mastey biljyn y gharey. 

9 As de'ie yn Chiarn Jee er Adam, as 
dooyrt eh rish, Cre vel oo ? 



CAB. IV. 



10 As dooyrt eh, Cheayll mee dty choraa 
\sy gharey, as va aggie orrym, er-yn-oyr dy 
row" mee "rooisht; as dollee mee mee-hene. 

1 1 As dooyrt eh, Quoi dinsh dhyt dy row 
rooisht? Vel oo er n'ee jeh'n villey rny-e- 
chione hug mee sarey dhyt, nagh jinnagh oo 
gee jeh. 

12 As dreggyr y dooinney, Yn ven hug uss 
dou dy ve marym, hug ish dou jeh mess y 
villey, as ren mee gee. 

15 As dooyrt y Chiarn Jee rish y ven, 
Cre shoh t'ou er n'yannoo? As dreggyr y 
ven, Ren yn ard-nieu m'y volley, as ren mee 
gee. 

14 As dooyrt y Chiarn Jee rish yn ard- 
nieu, Er-yn-oyr dy vel oo er n'yannoo shoh, 
t'ou cursit erskyn dy chooilley chretoor; as 
erskyn ooilley maase y vagheragh; er dty 
volg'nee oo snaue, as joan nee oo gee ooilley 
laghyn dty vea. 

15 As ver-yms noidys eddyr uss as y ven, 
as eddyr y sluight ayd's, as y sluight eck's : 
nee eshyn y kione ayd's y vroo, as nee uss 
broo yn voyn echeysyn, 

16 Dooyrt eh rish y ven, Neem's dy mooar 
bishaghcy dty hrimshey, as dty yiennaghtyn ; 
ayns trimshey ver oo cloan son y theihll . as 
bee dty yeearree gys dty heshey, as nee eh 
reill harryd. 

1 7 As" dooyrt eh rish Adam, Er-y-fa dy 
vel oo er choyrt geill da goan dty ven, as dy 
vel oo er n'ee jeh'n villey my-e-chione ren 
mee dty harey, gra, Cha negin dhyt gee jeh : 
cursit ta'n thalloo kyndagh rhyt's: ayns trim- 
shey nee oo gee jeh ooilley laghyn dty vea. 

18 Drineyn myrgeddin as onnaneyn nee 
eh gymmyrkey dhyt: as nee oo beaghey er 
Ihuss y vagher. 

1 9 Ayns ollish dty vaaish nee oo gee dty 
arran, derrey chyndaays oo gys yn ooir : son 
ass shen v'ou er dty ghoaill : son joan oo, as 
gys joan nee oo reesht chyndaa. 

20 As denmys Adam ennym yn ven echey 
Eve, er-yn-oyr- dy nee ish va moir ooilley 
sheelnaue. 

21 Da Adam myrgeddin as e ven, dynsee 
yn Chiarn Jee dy yannoo coamrey dy chra- 
itnyn dy choodaghey ad bene. 

22 f As dooyrt y Chiarn Jee, Cur-my-ner 
ta'n dooinney myryien er jeet dy ve myr 
unnane jinyn, dy hoiggal mie as sie: as nish 
son nagh der eh magh e laue, as dy gow eh 
myrgeddin jeh billey'n vea, as gee jeh, as ve 
dy braghbeayn. 

23 Shen-y-fa hug y Chiarn Jee magh eh 
ass garey Eden, dy obbraghey yn thalloo, 
veih v'eh er ny ghoaill. 

24 Myr shen deiyr eh magh yn dooinney: 
as hoie eh kione-har garey Eden Cherubim, 
as eliwe ailagh va chyndaa er dy-chooilley 
heu, dy lhiettal y raad gys billey yn vea. 

